送最澄闍梨還日本詩
作者：陸質
朝代：唐

paragraphs: 海東國主尊台教，遣僧來聽《妙法華》。
歸來香風滿衣裓，講堂日出映朝霞。
（見日本比睿山無量院沙門慈本〖一七九四--一八六八〗在文久二年〖一八六二〗撰《天台霞標》第四篇第一卷。
轉錄自《中國哲學史研究》一九八五年第一期刊日本戶崎哲彥撰《留傳日本的有關陸質的史料及若干考證》。
此篇承束景南先生告知。
）（按：慈本於詩下注云：「此詩未知出於何書。
慈本獲之希烈宿稱鈔書中也。
原本海作汝，妙作於，慈本依義改之。
或曰：此詩載在《禪宗日工集》，又改數字載之《本朝高僧傳》某傳也。
」戶崎氏考證此詩又見於《空華老師日用工夫略集》卷一，第二句作「故遣僧來聽《法華》」。
約在公元一三○○年前後即傳爲陸質詩。
但吳顗等九人送最澄詩，皆爲五言律詩，唯此首爲七言古絕，「因此，該詩疑爲後人假托之作，或以意採錄。
」）。